Diari Oficial de la Generalitat Valenciana


Sumari del DOGV 7257, del 17-04-2014 (2014/3467)

RESOLUCIÓ de 15 d'abril de 2014, de la directora general del Secretariat del Consell i Relacions amb Les Corts, per la qual es disposa la publicació de l'acord de pròrroga del conveni trilateral de col·laboració entre l'Agència Valenciana de Salut, el Ministeri de Sanitat, Servicis Socials i Igualtat i l'entitat pública empresarial Red.es per al desenrotllament de servicis públics digitals en el Sistema Nacional de Salut, programa «Sanitat en línia, fase II».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7257

Data del DOGV
:   17-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3467


Data del document
:   15-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 15 d'abril de 2014, de la directora general del Secretariat del Consell i Relacions amb Les Corts, per la qual es disposa la publicació de l'acord de pròrroga del conveni trilateral de col·laboració entre l'Agència Valenciana de Salut, el Ministeri de Sanitat, Servicis Socials i Igualtat i l'entitat pública empresarial Red.es per al desenrotllament de servicis públics digitals en el Sistema Nacional de Salut, programa «Sanitat en línia, fase II». [2014/3467]  
  
L'Agència Valenciana de Salut, el Ministeri de Sanitat, Servicis Socials i Igualtat i l'entitat pública empresarial Red.es han subscrit, prèvia tramitació reglamentària, el 27 de desembre de 2013, l'acord de pròrroga del conveni trilateral de col·laboració per al desenrotllament de servicis públics digitals en el Sistema Nacional de Salut, programa «Sanitat en línia, fase II».  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat acord, que ha quedat  inscrit en el Registre de Convenis de la Generalitat amb el número 530/2014 i que figura com a annex d'esta resolució.  
  
València, 15 d'abril de 2014.- La directora general del Secretariat del Consell i Relacions amb Les Corts: Marta Martí Arador.  
  
  
Acord de pròrroga del conveni trilateral de col·laboració entre l'Agència Valenciana de Salut, el Ministeri de Sanitat, Servicis Socials i Igualtat i l'entitat publica empresarial Red.es per al desenrotllament de servicis públics digitals en el Sistema Nacional de Salut, programa «Sanitat en línia fase II»  
  
A Madrid, 27 de desembre de 2013  
  
Reunits  
D'una part, Ana Mato Adrover, ministra de Sanitat i Servicis Socials i Igualtat, en virtut del Reial Decret 1826/2011 de 21 de Desembre, pel qual es disposa el seu nomenament i actuant en l'exercici de la competència que li atorga l'article 4.1 de la Llei 50/1997, de 27 de novembre, del Govern així com l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
  
D'una altra part, Manuel Escolano Puig, secretari autonòmic de l'Agència Valenciana de Salut, en virtut del Decret 191/2012, de 21 de desembre, del Consell, pel qual aprova el Reglament Orgànic i Funcional de la Conselleria de Sanitat i es regulen els òrgans de gestió, i del Decret 180/2012, de 14 de desembre, del Consell, pel qual se'l nomena secretari autonòmic de l'Agència Valenciana de Salut.  
  
I d'una altra part, César Miralles Cabrera, en nom i representació de l'entitat pública empresarial Red.es, en la seua qualitat de director general, habilitat per a este acte en virtut de les facultats delegades a favor seu pel Consell d'Administració en la seua reunió de 14 de novembre de 2008 d'acord amb el que disposa el Reial Decret 164/2002, de 8 de febrer, pel qual s'aprova l'Estatut de l'entitat pública empresarial Red.es.  
El Ministeri de Sanitat, Servicis Socials i Igualtat (d'ara en avant, MSSSI), l'Agència Valenciana de Salut (d'ara en avant, la CCAA) i l'entitat pública empresarial Red.es (d'ara en avant, Red.es), podran ser denominades, individualment, la part, i, conjuntament, les parts.  
  
Totes les parts es reconeixen la capacitat jurídica necessària per a subscriure el present Acord i en virtut d'això,  
  
  
  
Exposen  
  
Primer. Que en data 2 de juny de 2009, el MSSSI (abans denominat Ministeri de Sanitat, Política Social i Igualtat), el Ministeri d'Indústria, Energia i Turisme (abans denominat Ministeri d'Indústria, Turisme i Comerç) i Red.es van subscriure el «Conveni Marc de Col·laboració per al desenrotllament de servicis públics digitals en el sistema nacional de salut, Programa Sanitat en línia Fase II» (d'ara en avant, el Conveni Marc), que va ser ampliat per mitjà d'un nou conveni firmat amb data 25 d'octubre de 2010 i prorrogat per mitjà d'addenda el 25 d'octubre de 2011.  
  
Segon. Que d'acord amb la clàusula quinta del Conveni Marc, les comunitats autònomes que així ho desitgen, així com l'Institut Nacional de Gestió Sanitària per a les Ciutats Autònomes de Ceuta i Melilla, podran participar en el desenrotllament de les accions previstes en el mencionat conveni marc de col·laboració, assumint els drets i obligacions que els corresponguen, en els termes i condicions que s'indiquen en este per mitjà de la subscripció de convenis específics».  
  
  
Tercer. Que les parts, amb data 21 de setembre de 2009, van subscriure el Conveni Trilateral de col·laboració entre l'Agència Valenciana de Salut, el Ministeri de Sanitat i Política Social i l'entitat pública empresarial Red.es per al desenrotllament de servicis públics digitals en el Sistema Nacional de Salut, «Programa Sanitat en Línia Fase II» (d'ara en avant, el Conveni Trilateral), que va ser prorrogat per mitjà d'addenda el 28 de desembre de 2012.  
  
Quart. Que, amb data 22 d'octubre de 2013, s'ha acordat la Pròrroga del Conveni Marc a fi de completar l'execució de la totalitat de les actuacions establides en els convenis amb les comunitats, i no es preveu que puguen completar-se totes elles a data 31 de desembre de 2013. De la mateixa manera, per a cobrir estes actuacions, és necessari prorrogar igualment el Conveni Trilateral.  
En virtut de l'anteriorment exposat, les parts  
  
ACORDEN  
  
Únic. Prorrogar el Conveni Trilateral fins al 31 de desembre de 2014, sense perjuí de la continuació de les actuacions previstes en este fins a la seua completa execució. Esta pròrroga no comporta increment de gastos ni redistribució temporal dels compromisos econòmics assumits pel MSSSI i Red.es en el Conveni Marc.  
I perquè així conste, les Parts subscriuen este acord, en tres exemplars i a un sol efecte  
  
Ana Mato Adrover  
Ministra de Sanitat, Servicis Socials i Igualtat  
  
Manuel Escolano Puig  
Secretari autonòmic de l'Agència Valenciana de Salut  
  
Cesar Miralles Cabrera  
Director general de l'entitat pública empresarial Red.es